recursal/SuperWikiNEXT-32B huggingface dataset:
**آغاسعادت علی** انگریزی:Agha Saadat Ali (پیدائش: 21 جنوری 1929ء لاہور، پنجاب)|(وفات: 25 اکتوبر 1995ء لاہور، پنجاب)ایک پاکستانی کرکٹ کھلاڑی ہے۔ جس نے پاکستان کی طرف سے ایک میچ کھیلا۔وہ 21 جون 1929ء کو لاہور میں پیدا ہوئے اور پاکستان کی طرف سے کھیلنے کے علاوہ بہاولپور' لاہور' پاکستان یونیورسٹیز اور پنجاب کی طرف سے کرکٹ کھیلنے کا اعزاز رکھتے ہیں۔

### ابتدائی دور

سیدھے ہاتھ سے بیٹنگ کرنے والے آغا سعادت علی کو امتیاز خان محمد اور پارسی کرکٹ کھلاڑی روسی ڈنشا کے مدمقابل صلاحیتوں کا حامل سمجھا جاتا ہے تاہم یہ بدقسمتی تھی کہ وہ صرف ایک ہی ٹیسٹ کھیلنے والے کھلاڑیوں کی فہرست کا حصہ ہیں۔ انھیں الف گور سکول کی کوچنگ کے لیے پہلے بیچ میں شرکت کا بھی اعزاز حاصل ہے جس کے سبب انگلینڈ میں پاکستان ایگلٹ کے کئی دوروں کی راہ کھل گئی مگر کہا جاتا ہے کہ وہ توقعات کے مطابق اس کام کو آگے نہ بڑھا سکے۔ 1949ء میں پاکستان کا دورہ کرنے والی ویسٹ انڈیز اور کامن ویلتھ الیون کے لیے انھیں کوئی موقع نہیں دیا گیا مگر 1950ء میں سیلون (سری لنکا) کے خلاف ان کا فرسٹ کلاس ڈیبیو کا ہوا۔ انھوں نے 1961-62ء میں لاہور بی کی قیادت بھی کی۔ آغا سعادت علی نے صرف 16 فرسٹ کلاس میچ کھیلے جس میں 14.13 رنز کی اوسط سے 325 رنز کا مجموعہ بنایا۔ انھوں نے ایک وکٹ لی اور 8 کیچز بھی پکڑے۔ آغا سعادت علی انھوں نے لاہور بلیئرڈ اینڈ سنوکر ایسوسی ایشن کے صدر کے طور پر بھی خدمات انجام دیں جو ان کی کھیلوں سے بھرپور دلچسپی کا عکاس تھا۔ اس کے علاوہ انھوں نے امپائرنگ کے شعبے میں بھی اپنے جوہر دکھائے۔

### ٹیسٹ کرکٹ میں آمد

1955-56ء میں نیوزی لینڈ کے خلاف انھیں ٹیم میں 12ویں کھلاڑی کے طور پر شامل کیا گیا۔ انھوں نے اس موقع پر اپنی شاندار فیلڈنگ کے جوہر دکھائے۔ یہی عمدہ کارکردگی ان کے ٹیسٹ کیپ حاصل کرنے کا سبب بن گئی جب انھیں ڈھاکہ میں منعقدہ ٹیسٹ میں شرکت کا موقع دیا گیا۔

### اعداد و شمار

آغا سعادت علی نے اپنے اکلوتے ٹیسٹ کی ایک اننگ میں ایک مرتبہ ناٹ آئوٹ رہتے ہوئے 8 رنز بنائے جو ان کا کسی ایک اننگ کا سب سے زیادہ سکور بھی ہے جبکہ 17 اول دجہ میچز کی 28 اننگز میں 4 مرتبہ ناٹ آئوٹ رہتے ہوئے 325 رنز سکور کیے۔ 56 ان کا سب سے زیادہ سکور اور اوسط 13.54 تھی۔ ٹیسٹ میں 3 اور اول دجہ میں 8 کیچز بھی ان کے ہمراہ تھے۔ انھوں نے بطور امپائر ایک ایک روزہ میچ بھی سپروائز کروایا۔ کیا

### ریٹائرمنٹ اور وفات

ریٹائرمنٹ کے بعد وہ قومی سطح پر کوچ بن گئے۔ کھیل کے اندر ان کی بڑھتی ہوئی دلچسپی میں ان کے لیے آگے بڑھنے کے راستے کھولے اور انھیں پاکستان کرکٹ بورڈ میں اسسٹنٹ سیکرٹری کے طور پر تعینات کر دیا گیا۔ان کے دو بیٹوں نے بھی فرسٹ کلاس کرکٹ میں حصہ لیا۔ بیماری کے باعث بالآخر ان کا آخری وقت آن پہنچا جب 25 اکتوبر 1995ء کو لاہور کے مقام پر انھوں نے 66 سال 126 دن کی عمر میں اپنی جان آفرین کے سپرد کردی۔

مزید دیکھیے
-----------

* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑی
* ایک روزہ بین الاقوامی کرکٹ ایمپائرز کی فہرست

حوالہ جات
---------

1. ↑  {{cite web |author =انگریزی ویکیپیڈیا کے مشارکین <
2. ↑
**الناصر بدر الدین حسن بن محمد بن قولون** (1334/35–17 مارچ 1361)، **جسے ناصر حسن** کے نام سے جانا جاتا ہے، مصر کا مملوک سلطان تھا اور ناصر محمد کا ساتواں بیٹا تھا جس نے اقتدار سنبھالا اور سن 1347ء سے1351ء اور سن 1354ء سے 1361ء تک دو بار حکومت کی۔ اپنے پہلے دور حکومت کے دوران، جس کا آغاز اس نے 12 سال کی عمر میں کیا، سینئر مملوک امیر جو پہلے ناصر محمد سے تعلق رکھتے تھے، نے ان کی انتظامیہ پر غلبہ حاصل کر لیا، جبکہ ناصر حسن ایک رسمی سلطان رہ گیا۔ اسے سن 1351ء میں اس وقت معزول کر دیا گیا جب اس نے انتظامی اختیار حاصل کرنے کی کوشش کی جو اعلیٰ امیروں کی ناراضی کا سبب بن گئی۔ تین سال بعد ان کے بھائی سلطان الصالح صالح کے خلاف امیر شیخو اور سرگتمش کی بغاوت کے نتیجے میں اسے دوبارہ تخت پر بحال کر دیا گیا۔

اپنے دوسرے دور حکومت کے دوران، ناصر حسن نے سرکردہ امیروں کے خلاف چال چلی، انھیں اور ان کے حامیوں کو بتدریج قید، جبری جلاوطنی اور پھانسی کے ذریعے انتظامیہ سے پاک کیا۔ اس نے بہت سے *مملوکوں* کی جگہ اولاد *الناس* ( *مملوکوں* کی اولاد) کو تعینات کیا جنہیں اس نے زیادہ قابل اعتماد، قابل اور عوام میں مقبول پایا۔ الناصر حسن کو اس کے اپنے *مملوکوں* میں سے ایک، یلبوغہ العمری نے قتل کر دیا، جس نے ایک دھڑے کی سربراہی کی جو الناصر حسن کی *اولاد الناس* کی پالیسی کے خلاف تھا۔ اپنے دوسرے دور حکومت کے دوران، ناصر حسن نے قاہرہ میں سلطان حسن مسجد-مدرسہ کمپلیکس کے ساتھ ساتھ قاہرہ، یروشلم، غزہ اور دمشق میں دیگر مذہبی تعمیرات کا آغاز کیا۔
**جیفری پیٹرک ’’جیف‘‘ کینی** (پیدائش: 19 فروری 1971ء) ایک امریکی گیم ساز، کارٹون نگار، تخلیق کار، اداکار اور بچّوں کی کئی کتب کے مصنف ہیں۔ اُن کی مقبول ترین تصانیف میں ڈائری آف آ ومپی کڈ کتابی سلسلہ شامل ہے۔ وہ بچّوں کی ایک ویب گاہ پوپ ٹروپیکا کے خالق بھی ہیں۔

ذاتی زندگی
----------

جیف فورٹ واشنگٹن، میری لینڈ، ریاست ہائے متحدہ امریکہ میں پیدا ہوئے اور وہیں پرورش پائی۔ ایک بہن اور تین بھائیوں میں وہ تیسرے نمبر پر ہیں، ایک بھائی اُن سے چھوٹا جب کہ ایک بھائی اور بہن اُن سے بڑے ہیں۔ اُنھوں نے ابتدائی تعلیم فورسٹویل، میری لینڈ میں بشپ میک نمارا ہائی اسکول سے حاصل کی۔ 1990ء کی دہائی کے اوائل میں جیف نے جامعہ میری لینڈ میں داخلہ لیا۔ کالج میں اپنی طالبِ علمی کے زمانے ہی میں جیف نے ایک بیانیہ کارٹون (کامک اسٹرپ) ’’اگڈوف‘‘ (انگریزی: *igdoof*) تخلیق کیا جس نے شہرت حاصل کی۔

’’دی ڈائری آف آ ومپی کڈ‘‘ کتب سلسلہ
-----------------------------------

2004ء میں، فن برین اور جیف کینی نے ’’ڈائری آف آ ومپی کڈ‘‘ کا آن لائن نسخہ جاری کیا۔ جون 2005ء تک اس ویب گاہ پر روزانہ کی بنیاد پر نئی تحاریر پیش کی جاتی رہیں۔ کتاب نے دیکھتے ہی دیکھتے شہرت حاصل کرلی اور 2007ء تک 20 ملین صارفین اس کے آن لائن نسخے کا مطالعہ کرچکے تھے۔ متعدد آن لائن قارئین کی جانب سے کتاب کے مطبوعہ نسخے کے اصرار پر جیف راضی ہو گئے اور 2007ء میں **ڈائری آف آ ومپی کڈ** شائع ہوئی۔ تا دمِ تحریر، ومپی کڈ سلسلے کی گیارہ کتب شائع ہوچکی ہیں، جن میں ڈو اٹ یوور سیلف بک اور ایک مووی ڈائری بھی شامل ہے۔ 2009ء میں، ٹائم میگزین نے جیف کو دنیا کے 100 ’’با اثر ترین افراد‘‘ میں شمار کیا۔

حوالہ جات
---------

1. ↑
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. ↑  نک مک گراتھ (30 نومبر 2012ء)۔ "Jeff Kinney: 'People ask me, is Greg really you?'" (بزبان انگریزی)۔ دی گارجین  تحقق من التاريخ في: `|date=` (معاونت)
4. 1 2  "Diary of a Wimpy Kid" (بزبان انگریزی)۔ فن برین
5. ↑  فورسٹ سمپسن (30 اپریل 2009ء)۔ "The 2009 TIME 100: Jeff Kinney" (بزبان انگریزی)۔ ٹائمز  تحقق من التاريخ في: `|date=` (معاونت)
**ہنس ارون ایبلنگ** (پیدائش:1 جنوری 1905ءایوکا، وکٹوریہ)|وفات: 12 جنوری 1980ءایسٹ بینٹلی، میلبورن، وکٹوریہ،) ایک آسٹریلوی کرکٹ کھلاڑی اور کرکٹ منتظم تھا۔ ایبلنگ کے والد، آرتھر جان کلاز فریڈرک ایبلنگ (پیدائش:1863ء)|وفات:-1910ء) جرمن نژاد تھے۔ اس کی والدہ مریم گریس ایبلنگ (پیدائش:1869ء)|(وفات:1948ء تھیں نی موچیٹ، ہنس ارون ایبلنگ 1 جنوری 1905ء کو ایوکا، وکٹوریہ میں پیدا ہوئیں اس کی شادی 5 اکتوبر 1936ء کو مائرا ایلین کونری سے ہوئی۔ جہاں اس نے اسکول کے فرسٹ الیون میں کرکٹ کھیلی، اس کے پہلے فٹ بال (رک میں اور سینٹر ہاف فارورڈ) اور اس کی ایتھلیٹک ٹیم میں ایک میلر کے طور پر اس نے 4 نومبر 1921ء کو کمبائنڈ ایسوسی ایٹڈ گرامر اسکول اسپورٹس میٹنگ میں اوپن میل ریس میں پہلی پوزیشن کے لیے ڈیڈ ہیٹ (کیمبر ویل گرامر کے جے میننگ کے ساتھ) کیا۔ جون 1922ء میں کیمبر ویل گرامر کے خلاف ایک میچ میں، اس نے 13 گول کیے تھے کاؤل فیلڈ گرامر میں اسکول کرکٹ کو سپورٹ کرنے والے والدین کی انجمن ان کے نام پر رکھی گئی ہے۔ وہ واحد کالفیلڈ گرامرین ہیں جنھوں نے ٹیسٹ کرکٹ کھیلی ہے۔ اس نے وکٹوریہ کی چار سال 1934ء سے 1938ء میں دو شیفیلڈ شیلڈ چیمپئن شپ میں کپتانی کی، چار پریمیئر شپ میں میلبورن کرکٹ کلب کی کپتانی کی اور 1934ء میں انگلینڈ کے خلاف اپنا واحد ٹیسٹ میچ کھیلا۔ دوسری جنگ عظیم میں اسکواڈرن لیڈر، انھوں نے ایم سی سی کے بورڈ کے ایک رکن کے طور پر خدمات انجام دیں — ایک ایسا ادارہ جو نہ صرف کلب کی کھیلوں کی ٹیموں کی بلکہ میلبورن کرکٹ گراؤنڈکے آپریشنز کی بھی نگرانی کرتا ہے اور جب وہ انتقال کر گئے تو ایم سی سی کے صدر کے طور پر اپنے پہلے سال خدمات انجام دے رہے تھے۔ اس دوران انھوں نے ایم سی جی میں انگلینڈ اور آسٹریلیا کے درمیان 1977ء کے سنچری ٹیسٹ کے انعقاد میں مدد کی۔ 1999ء میں، میلبورن کرکٹ کلب نے انھیں اپنی ٹیم آف دی سنچری میں منتخب کیا۔

### انتقال

ہنس ارون ایبلنگ 12 جنوری 1980ء کو ایسٹ بینٹلی، میلبورن، وکٹوریہ کے مقام پر 75 سال 11 دن کی عمر میں فوت ہوا۔

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* وکٹوریہ کےاول درجہ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
4. ↑
5. ↑
باقی صدیقی پنجابی، پوٹھاری اور اردو زبان کے مشہور شاعر ہیں ان کا تعلق پاکستان سے ہے باقی صدیقی کی وجہ شہرت ان کی مشہور غزل داغ دل یاد آنے لگے ہے

باقی صدیقی 20 دسمبر1905میں راولپنڈی کے گاؤں سہام یا شام میں پیدا ہوئے جو اس وقت برٹش انڈیا کا حصہ تھاپیدائش کے وقت والدین نے باقی صدیقی صاحب کا نام محمد افضل رکھا تھا تاہم وہ اپنے ادبی نام سے جانے جاتے ہیں باقی صاحب کے والد برٹش راج میں شمال مغربی ریاست کے ریلوے کے محکمے میں ملاز م تھے باقی صدیقی صاحب نے میٹرک کا امتحان پاس کرنے کے بعد کچھ عرصہ اسکول میں بطور استاد خدمات انجام دیں بعد ازاں وہ 1932 میں ممبئی منتقل ہو گئے اور ممبئی کی فلم نگری میں بطور اداکار اور مکالمہ نگار خدمات انجام دینے لگے 1940میں برطانوی فوج میں شامل ہوئے مگر فورا ہی استفعی دے دیا اور دوبارہ اپنے آبائی علاقے میں واپس آکر راولپنڈی میں ریڈیو پاکستان سے وابستہ ہو گئے جہاں انھوں نے لگ بھگ اٹھارہ برس خدمات انجام دیں اس دوران انھوں نے پوٹھاری زبان کے کئی عمدہ نغمے لکھ کر شہرت حاصل کی  

ابتدائی اور پیشہ وارنہ زندگی

باقی صدیقی صاحب نے اپنی شاعری کا آغاز 1928 میں مشاعروں سے کیا ان مشاعروں میں وہ اپنے قلمی نام باقی صدیقی سے شرکت کرتے تھے ابتدا میں وہ صرف پنجابی اور پوٹھاری میں شاعری کرتے تھے تاہم جلد ہی انھوں نے اردو زبان میں بھی اشعار کہنا شروع کردئے اور اردوزبان کے کئی شعرا سے مراسم پیدا کرلئے جس میں محسن احسان، شوکت واسطی، احمد فراز، رضا حمدانی، احسان دانش، عبدالحمید عدم وغیرہ قابل زکر ہیں باقی صدیقی صاحب کا پہلا مجموعہ کلام1944میں '' جام جم'' کے نام سے شائع ہوا جب کہ بقیہ دو کلام'' کتنی دیر چراغ جلا'' اور'' زاد راہ'' ان کے انتقال کے بعد1977 اور1984 میں منظر عام پر آئے۔

ذاتی زندگی

باقی صدیقی صاحب نے ساری زندگی شادی نہیں کی انھوں نے اپنی زندگی کا بیشتر حصہ اپنی چھوٹی مطلقہ بہن اصغری خانم کو سہارا دینے میں ان کے ساتھ گزارا۔

کتابیں

جام جم  (نظمیں اور غزلیں) اشاعت 1944

دارورسن  اشاعت1951

زخم بہار  اشاعت 1961

کچے گھڑے  (پوٹھاری شاعری)اشاعت1967

کتنی دیر چراغ جلا  اشاعت 1977

زاد راہ (نشید)  اشاعت 1984

انتقال

باقی صدیقی صاحب کا انتقال8 جنوری1972 میں راولپنڈی میں ہوااور ان کے آبائی علاقے میں تدفین کی گئی۔
**مسجد النور** روشنی کے ساتھ دو صحابیوں کے جدا ہونے جگہ پر تعمیر کی گئی مسجد جو اب معدوم ہو چکی ہے  

انس بن مالک سے مروی ہے ! دو صحابی رات کے وقت رسول اللہ ﷺ سے رخصت ہوئے اور معجزانہ طور پردو روشنیاں ان کے آگے آگے چل رہی تھیں جس سے ان کا راستہ روشن ہو گیا تھا اور پھر جب ایک مقام پر دونوں کے راستے الگ الگ ہوئے تو وہ روشنیاں بھی ان کی طرح ان کے دونوں راستوں پر چل پڑیں یہاں تک کہ دونوں اپنے اپنے گھروں میں پہنچ گئے  امام احمد نے مسند میں یہی حدیث قتادہ الظفری کے واسطے سے بیان کی ہے و ہ دونوں صحابہ کرام حضرت اسید بن حضیر اور حضرت عباد بن بشر تھے  جن کا تعلق قبیلہ اوس کی شاخ بنو عبدالاشبل سے تھا۔ مسجد النور معجزے کی یاد میں اس جگہ پر تعمیر کی گئی تھی جہاں سے دونوں صحابہ کرام کے راستے الگ الگ ہوئَے تھے جو قبیلہ بنی عبدالاشبل کے علاقے میں تھی کیونکہ ان دونوں صحابہ کرام کے دولت خاتے اس قبیلے میں تھے بنی عبدالاشبل حضرت سعد ابن معاذ کا قبیلہ تھا جو مسجد نبوی شریف کے شمال مشرقی حصے میں بقیع الغرقد کے اس پار آباد تھا نہ کہ قباء میں امام سمہودی کی رائے میں مسجد النور بنی عبدالاشبل کے علاقے میں تھی جس کا اتا پتہ لوگ بھول چکے تھے لوگ اس مسجد کا محل وقوع فراموش کر چکے تھے حتی کہ امام سمہودی سے پہلے کے مورخ جمال المطر ی بھی اس سے نا آشنا تھے لیکن ایسا معلوم ہوتا ہے کہ ایک عرصہ گذر جانے کے بعد لوگوں نے مسجد التوبہ کو جو قباء میں تھی اور ساتھ ہی ساتھ مسجد سیدہ فاطمہ بنت الحسین جوحرہ غریبہ میں تھی کو مسجد النور کے ساتھ گڈ مڈ کر دیا تھا اور لوگ ان دونوں مساجد کو مساجد نور کہنے لگ گئے تھے  پہلی باراس مسجد کی تعمیر عمر بن عبد العزیز کے دور میں ہوئی تھی لیکن اس کے بعد اس کی مرمت اور تعمیر نو کے متعلق معلوم نہیں کچھ عرصہ صرف کھنڈر کی شکل میں رہی پھر اس کے کھنڈر بھی ملک عدم ہو گئے

حوالہ جات
---------

1. ↑  صحیح بخاری جلد 1 نمبر 454
2. ↑  معالم دار الہجرہ یوسف عبدالرزاق مکتبۃ العلمیہ بیروت
3. ↑  وفاء الوفا باخبار دار المصطفے، علامہ نور الدین علی بن احمد السمہودی،
رابعہ کلثوم ایک پاکستانی اداکارہ ہیں۔  انھوں نے شہرِ ملال میں ماریہ کا کردار ادا کیا تھا جو ان کی شہرت کی وجہ بنا۔ وہ مشہور ڈراما سیریل میر آبرو میں بھی اداکاری کے جوہر دکھا چکی ہیں۔  ٹیلی ویژن کے علاوہ، وہ "پیار ہوا" اور "میں کشمیر ہوں" جیسی میوزک ویڈیوز میں بھی کام کر چکی ہیں۔  وہ آنے والی فیچر فلم گواہ رہنا میں بھی نظر آئیں گی اور وہ ویب سیریز: ایک جھوٹی لو اسٹوری میں بھی اداکاری کر رہی ہیں۔

### ذاتی زندگی

کلثوم نواز ٹیلی ویژن اداکارہ پروین اکبر کی بیٹی اورا اداکار فیضان شیخ کی بہن ہیں۔  اداکارہ ماہم عامر ان کی بھابھی ہیں۔ انھوں نے گلوکار ریحان نظامی سے 2018 میں شادی کی۔ جوڑے کے ہاں 2021 میں بیٹے کی پیدائش ہوئی ہے۔

### ڈرامے

ایک جھوٹی لو اسٹوری

میر آبرو

زمانی منزل کے مسخرے میں زینب کا کردار

دھند میں آمنہ کا کردار

میرا آنگن میں نتاشا

جنت میں نادیہ کا کردار

عشق بے پناہ میں آسیہ کا کردار

تیرے نال پیار ہوگا میں سنبل کا کردار

ہارا دل میں عبیر کا کردار

دلارا میں چھوٹی کا کردار

چھوٹی چھوٹی باتیں میں زارا کا کردار

ذرا سنبھل کے عدینہ کا کردار

میر ابرو ثنا کا کردار

شہرِ ملال میں ماریہ کا کردار

بھڑاس میں ساشا کا کردار

ویب سیریز
---------

سال 2018 میں رخصتی (تیلی پروڈکشن)

سال 2018 میں گورا کمپلکیس(تیلی پروڈکشن)

سال 2020 میں مسٹر بلیک (ناشپاتی پرائم پروڈکشن)

سال 2020 میں عید پے کیا پہنو گی(ناشپاتی پرائم پروڈکشن)

سال 2020 میں اک جھوٹی لو اسٹوری(مہرین جبار ویب سیریز)

فلم
===

سال 2020 میں پاکستان ترکی کی مشترکہ کوشش سے بننے والی فلم گواہ رہنا میں چاندنی کا کردار ادا کیا

موسیقی ویڈیو
============

سال 2016 میں فنکار ریحان ناظم کی ویڈیو پیار ہوا میں کام کیا۔

سال 2019 میں ریحان ناظم اور نمرہ رفیق کی موسیقی ویڈیو میں کشمیر ہوں میں کام کیا۔

سال 2020 میں عبد اللہ قریشی کی موسیقی ویڈیو ڈرو نا میں کام کیا۔

### ثنا جاوید تنازع

رابعہ کلثوم نے پاکستانی اداکارہ ثناء جاوید کو ان کے بدتمیز رویے پر آڑے ہاتھوں لیا اور تصویر اور ویڈیو شیئرنگ ایپ انسٹاگرام پر ثناء جاوید کے حوالے سے اسٹوری شیئر کی جس میں انھوں نے میک اپ آرٹسٹ واجد خان کی پوسٹ شیئر کی جس میں انھوں نے کہا کہ وہ بھی اس بات سے متفق ہیں کہ ثناء جاوید انڈسٹری کی غیر مہذب اداکارہ ہیں۔

حوالہ جات
---------

1. ↑  "Rabya Kulsoom back on our screens with a negative role in 'Shehr-e-Malal'"۔ Daily Times (بزبان انگریزی)۔ 2020-02-15۔ اخذ شدہ بتاریخ 26 اپریل 2020  الوسيط `|url-status=` تم تجاهله (معاونت)
2. ↑  "Pakistani celebrities come together for Kashmir in new music video"۔ www.thenews.com.pk (بزبان انگریزی)۔ اخذ شدہ بتاریخ 26 اپریل 2020
3. ↑  "Abdullah Qureshi drops new single 'Daro Na' — a musical tribute to the front-liners in the COVID-19 pademic"۔ Daily Times (بزبان انگریزی)۔ 2020-04-14۔ 18 اپریل 2020 میں اصل سے آرکائیو شدہ۔ اخذ شدہ بتاریخ 26 اپریل 2020  الوسيط `|url-status=` تم تجاهله (معاونت)
4. ↑  "ثناء جاوید کی کانپیں ٹانگنے کا وقت آگیا ہے، رابعہ کلثوم"۔ اخذ شدہ بتاریخ 28 مارچ 2022  تحقق من التاريخ في: `|access-date=` (معاونت)
**شاد بیگم** کا تعلق ضلع دیر زیریں، پاکستان سے ہے۔ وہ ایک سماجی کارکن کے طور پر مشہور ہیں۔ وہ ایک متوسط مذہبی گھرانے میں پیدا ہوئیں۔ وہ اپنے خاندان کی پہلی خاتون ہیں جس نے یونیورسٹی میں تعلیم حاصل کی ہے۔ ان کا کہنا ہے کہ سماجی خدمت میں ان کو ہمیشہ والد صاحب، بھائی اور شوہر کا تعاون حاصل رہا ہے۔

انجمن بہبود خواتین تلاش
-----------------------

محترمہ شاد بیگم نے 1994ءمیں عورتوں کی ترقی کے لیے انجمن بہبود خواتین تلاش (ایسوسی ایشن فار بیہیوئر اینڈ نالج ٹرانسفارمیشن) کی بنیاد رکھی۔ وہ جس علاقہ میں رہتی تھیں وہاں تعلیم کی وہ سہولیات نہیں ہیں جو ایک سماج کی ضرورت کاحصہ ہے۔ خصوصا عورتوں کی تعلیم تو باکل نا ممکن تھی۔ کیونکہ علاقہ کے مرد کے غلبہ والے سماج میں عورتوں کو وہ حقوق میسر نہیں ہوتے ہیں جن کی وہ حقدار ہیں۔ اس لیے اپنے کام کو لیکر ان کو بہت سارے مسائل کا سامنا کرنا پڑا۔ان کو دھمکیاں ملیں، پریشان کیا گیا۔اسی لیے علاقہ میں طالبان کے بڑھتے تسلط کے مدنظر انھوں نے تنظیم کا دفتر پشاور میں منتقل کر لیا۔ ان کو نامعلوم شخص کی طرف سے جان سے مارنے کی دھمکیاں بھی ملیں۔ ان کی تنظیم نے تعلیم نسواں، سیاسی بیداری اور صحت کی بہتری میں نمایاں کام انجام دیے ہیں۔ مزید یہ کہ اس تنظیم نے ہینگنگ برج، پانی کا نل، کنواں، پیدل چلنے کا راستہ تعمیر کروائے اور چھوٹے کاروباریوں کو قرض دیے تاکہ وہ زمینی سطح پر کچھ تجارت اور کاروبار کرسکیں۔ اس تنظیم پاکستان اور بیرون سے مالی مدد حاصل کرتی ہے۔

اعزازات
-------

شاد بیگم (بیچ میں) مشیل اوباما (بائیں) اور ہیلری کلنٹن (دائیں)
8 مارچ 2012ء کو ان کو امریکا کی خاتون اول مشیل اوباما اور ہیلری کلنٹن کی جانب سے باہمت خواتین کے عالمی ایوارڈ سے نوازا گیا۔ جس علاقہ سے وہ تعلق رکھتی ہیں وہ انتہائی قدامت پسند ہے اور خواتین خال خال ہی تعلیم حاصل کرتی ہیں۔ انھوں خبر رساں اداروں سے درخواست کی ہے کہ تحفظ کے مد نظر ان کی خبریں شائع نہ کی جائیں۔

حوالہ جات
---------

1. ↑  Shad teaches women’s rights where that can get you killed، jamesrupert.wordpress.com/، اخذ شدہ بتاریخ 08 مارچ 2012
2. ↑  Shad Begum: A Brave Lady From Pakistan، thelovelyplanet.net، 04 مارچ 2016 میں اصل سے آرکائیو شدہ، اخذ شدہ بتاریخ 08 مارچ 2012  الوسيط `|url-status=` تم تجاهله (معاونت)
3. ↑  Pakistani activist gets US’ International Women of Courage Award، tribune.com.pk، اخذ شدہ بتاریخ 08 مارچ 2012
4. ↑  Mrs Shad Begum does not want news to be spread، thefrontierpost.com، 04 مارچ 2016 میں اصل سے آرکائیو شدہ، اخذ شدہ بتاریخ 08 مارچ 2012  الوسيط `|url-status=` تم تجاهله (معاونت)
**نارائن شیام** (انگریزی: Narayan Shyam) بھارت سے تعلق رکھنے والے سندھی زبان کے نامور شاعر تھے۔ ترقی پسند تحریک سے وابستہ صفِ اول کے شعرا میں شامل تھے۔ انھیں ان کے شعری مجموعے پر ساہتیہ اکیڈمی کی جانب سے 1970ء میں ساہتیہ اکیڈمی اعزاز برائے سندھی ادب دیا گیا۔

حالات زندگی
-----------

نارائن شیام 25 جولائی 1922ء کو گوٹھ کھاہی قاسم، تحصیل نوشہرو فیروز، ضلع نوابشاہ، سندھ)، بمبئی پریزیڈنسی میں پیدا ہوئے۔ انھوں نے ابتدائی تعلیم نوابشاہ میں حاصل کی۔ 1943ء میں بے اے (آنرز) کی سند بمبئی یونیورسٹی سے حاصل کی۔ بی اے (آنرز) میں ان کا اختیاری مضمون فارسی تھا۔ مسلم مدرسہ اسکول نوشہروفیروز میں فارسی کے استاد مقرر ہوئے۔ جہاں انھوں نے اکتوبر 1947ء تک تدریسی خدمات انجام دیں۔ تقسیم ہند کے بعد جنوری 1948ء میں وہ بھارت کے شہر بمبئی منتقل ہو گئے۔ اجمیر میں بھی رہے۔ بھارت میں پوسٹ اینڈ ٹیلیگراف کے محکمہ میں ملازمت اختیار کی۔ انھوں سندھی شاعری کے ترقی پسند دبستان کے نہایت اہم اور نمائندہ شاعر تھے۔ ترقی پسند خالات، تصورات اور رجحانات کو سندھی شاعری میں مستحکم کرنے کے لیے نارائن شیام نے اہم کردار ادا کیا۔ ان کی شاعری میں سماجی وسیاسی شعور کی پختگی کار فرما نظر آتی ہے۔ نارائن آزادی اور عوامی بہبود کی تحریکوں سے وابستہ رہے ہیں، اسی لیے ان کے کلام میں عصری معروضیت واضح طور پر جھلکتی ہے۔ ان کی شاعری کے اسلوب میں ندرتِ اظہار، اثر پذیری کی لہریں مدغم ہوتی ہوئی محسوس ہوتی ہیں۔ نارائن شیام کا مطالعہ وسیع تھا، عالمی ادب پر گہری نظر رکھتے تھے۔ وہ عالمی ادب میں ہونے والی وسیع البنیاد تبدیلیوں سے پوری طرح آگاہ تھے اور ادب کے بدلتے ہوئے کردار کا شعور بھی رکھتے تھے،اسی وجہ سے ان کی شاعری تفننِ طبع کی بجائے نہایت سنجیدہ سماجی کردار ادا کرتی ہے۔ نارائن ان سندھی شاعروں میں صفِ اول کے شاعر ہیں جنھوں نے سندھی ادب کی قدیم اصنافِ سخن یعنی وائی ، کافی اور بیت وغیرہ کے ساتھ ساتھ مغربی شاعری کی بعض اصناف کے کامیاب تجربے کیے ہیں مثلاً بلینک ورس، فری ورس اور سانیٹ ے جو تجربے نارائن شیام نے کیے ہیں، اس کے سبب انھوں نے سندھی شاعری کی بساط کو مزید توانائی اور رنگارنگی عطا کر دی ہے۔ نارائن نے جاپانی صنف سخن ہائیکو کی طرز پر سندھی شاعرہی میں تین مختصر مصرعوں میں نہایت کامیاب تجربہ کیا ہے جو سندھی شعریات میں ایک اضافہ کی حیثیت رکھتا ہے۔ بھارت کی ساہتیہ اکیڈمی نے 1970ء میں انھیں ساہتیہ اکیڈمی اعزاز عطا کیا۔ ان کی ادبی خدمات کے صلے میں بھارت میں ان کے نام سے ایک ادبی انعام **نارائن شیام ایوارڈ** کا اجرا ہوا ہے جو سندھی زبان میں شائع ہونے والے شعری مجموعوں پر دیا جاتا ہے۔

وفات
----

نارائن شیام 10 جنوری 1989ء میں بمبئی، بھارت میں وفات پا گئے۔

حوالہ جات
---------

1. ↑   — اخذ شدہ بتاریخ: 16 اپریل 2019
2. ↑  سید مظہر جمیل، مختصر تاریخ زبان و ادب سندھی، ادارہ فروغ قومی زبان اسلام آباد، 2017ء، ص 368
3. ↑  Param Abichandani (2001)۔ Narayan Shyam۔ Sahitya Academy, New Delhi, India۔ ISBN 81-260-0447-9
**رفاقت حیات** پاکستان سے تعلق رکھنے والے اردو کے افسانہ نگار، ڈراما نویس اور ناول نگار ہیں۔ وہ حلقہ ارباب ذوق کراچی کے سیکریٹری بھی رہ ہیں۔ ان کی دو کتابیں **خوامخواہ کی زندگی** اور **میر واہ کی راتیں** شائع ہو چکی ہیں۔

پیدائش و تعلیم
--------------

رفاقت حیات 15 اپریل، 1973ء کو محراب پور، ضلع نوشہرو فیروز، صوبہ سندھ، پاکستان میں پیدا ہوئے۔ انھوں نے اپنی ابتدائی تعلیم محراب پور، نواب شاہ اور ٹھٹہ میں حاصل کی اور پھر کراچی منتقل ہو گئے جہاں سے انھوں نے بی اے کی ڈگری کراچی یونیورسٹی سے حاصل کیں۔

ادبی خدمات
----------

رفاقت حیات نے ادبی سرگرمیوں کا آغاز 1992ء میں راولپنڈی میں ایک کہانی کار کی حیثیت سے کیا۔ ابتدا میں ان کے افسانے مختلف ادبی جرائد و رسائل میں شائع ہوئے، جن میں ماہِ نو، فنون، سویرا اور دنیا زاد کے نام سر فہرست ہیں۔ ان کے افسانوں کا پہلا مجموعہ **خواہ مخواہ کی زندگی** 2003ء میں شہرزاد پبلشرز کراچی نے شائع کیا۔ انھوں نے اپنا پہلا ناول **میر واہ کی راتیں** 1999ء میں مکمل کیا لیکن اس ناول کو چھپنے میں سولہ برس لگ گئے۔ یہ ناول پہلے 2015ء اردو کے جریدے آج میں شائع ہوا اور پھر سانجھ پبلیکیشنز لاہور نے اپریل 2016ء میں اسے کتابی شکل میں شائع کیا۔ اس ناول کا بھارت میں ایک ایڈیشن عرشیہ پبلیکیشنز نے 2018ء میں شائع کیا ہے۔ اس ناول کا سندھی ترجمہ کراچی کے صحافی شبیر سومرو نے کیا ہے اور اسے کنول پبلیکیشنز قمبر نے فروری 2018ء میں شائع کیا ہے۔

ایک افسانہ نگار کی شناخت رکھتے ہوئے رفاقت حیات ایک ڈراما نویس کے روپ میں بھی سامنے آئے، وہ اب تک متعدد ڈرامے لکھ چکے ہیں اور مختلف ٹی وی چینلز کے لیے کئی ماخوذ ڈرامے بھی پیش کر چکے ہیں۔ اس کے علاوہ وہ عالمی ادب کے شاہکار افسانوں کے اردو تراجم بھی کر چکے ہیں۔

تصانیف
------

رفاقت حیات کا افسانوں کا مجموعہ اور ایک ناول شائع ہو چکا ہے۔

* 2003ء - خواہ مخواہ کی زندگی (افسانوی مجموعہ)، شہرزاد پبلشرز، کراچی
* 2016ء - میرواہ کی راتیں (ناول)، سانجھ پبلیکیشنز، لاہور

حوالہ جات
---------

1. 1 2 3  حیات، **سخن سرا ڈاٹ کام**، پاکستان
**اصغر علی انجنیر** بھارتی ادیب، سیکولر دانشور،معاشرتی و سیاسی مزاحمت کار اور اصلاح کار، اصغر علی انجینر کے والد شیخ مبارک حسین بوھری فرقے کے مبلغ تھے۔ اصغر علی نے اپنے والد سے قرآن مجید کی تفسیر، ہدایت، فقہ اور تاویل کے تعلیم حاصل کیا اور انھی سے عربی، فارسی اور اردو پڑھی۔ انھوں نے انجینرنگ کی سند وکرم یونیورسٹی، اوجین، مدھیہ پردیش سے حاصل کی۔ بیس (20)سال بلدیہ ممبئ میں بحثیت انجینیر متعین رھے۔ 1972 میں وہاں سے استعفی دے کر "بوھرہ اصلاحی تحریک" کی سر گرمی سے شروعات کی اور "بوھری اسٹبلشمنٹ"کے خلاف علم بغاوت بلند کرتے ھوئے اودھے پور اصلاحی تحریک کی رہنمائی کی۔ 1977 مین داؤدی بوھرہ کمیونٹی کے معتمد عمومی منتخب ھوئے۔ بعد میں انھیں ان کے باغیانہ رویے کے سببب اس کمیونٹی سے نکال دیا گیا۔ وہ عدم تشدد، فرقہ ورانہ ہم آہنگی اور آزادی نسواں پر یقین رکھتے تھے۔ وہ پچاس (50) سے زیادہ کتابوں کے مصنف اور مولُف تھے اور انھوں نے "پروگریسو بوہرہ مومنٹ"(Progressive Dawoodi Bohra movement )نامی کتاب بھی لکھی۔ ان کا اصل میدان اسلام، مسلمانوں کے مسائل اور ادبی و علمیاتی نوعیت کے نظریاتی موضوعات تھے۔ ان کا نظریاتی جھکاؤ بائیں بازر کی طرف تھا۔ اصغر علی مشہور دانشور، سائنس دان ڈاکٹر رام پنیانی کی مشاورت میں اپنے فکری مشن میں فعال ہے۔ آپ کو انگریزی، اردو، گجراتی اور مراٹھی زبانوں میں قلمی اور زبانی ابلاغ میں دسترس حاصل تھی۔ ان کو "اسکالر وید مشن"(Scholar with a mission)بھی کہا جاتا ہے۔ ان کی ایک بیٹی سیما اندوروالا اور بیٹے کا نام عرفان ہے۔

حوالہ جات
---------
کھیلوں کا بنیادی مقصد دل بہلانا رہا ہے۔ اور اس سے صحت مند سرگرمیوں کے فروغ کے ساتھ قوت برداشت، تحمل اور بھائی چارہ بھی ہوتا ہے۔دل بہلانے کے لیے تاریخ کے مختلف ادوار، مختلف خطہ ہائے زمین اور مختلف اقوام میں بیک وقت مختلف قسم کے کھیل کھیلے جاتے رہے ہیں ، جو آج بھی جاری ہیں اور جب تک انسان اس زمین پر ہے یہ سلسلہ جاری رہے گا۔

ان کھیلوں میں سے کچھ بعض خاص جغرافیائی خطے کی ثقافت کا حصہ ہو کر وہیں کے لیے مخصوص اور پہچان بھی ہو جاتے ہیں۔
اور کچھ کا دائرہ وسیع ہو تے ہوئے زیادہ علاقوں پھر ملکوں اور یہاں تک کہ عالمی سطح تک پہنچ جاتا ہے۔ پنجاب کے ماجھے، مالوے، دوآبے کے علاقوں میں ناموں کے معمولی فرق کے ساتھ بہت سے مشترک کھیل کھیلے جاتے ہیں اور کچھ مختلف قطعی بھی ہیں لیکن اس پورے خطے کے کھیل عموماً باہم مشترک ہیں۔ ان کھیلوں سے بچوں کی ذہنی اور جسمانی ترقی میں قابل قدر اضافہ ہوتا ہے اور یہ ان کی عملی زندگی میں نہایت مثبت کردار ادا کرتے ہیں۔ اس کے علاوہ یہ کھیل پنجابی سبھا چار کی ثقافت کے مختلف رنگ پیش کرتے ہوئے ہر علاقے کی نمائندگی بھی کرتے ہیں۔

پنجاب کے دیہاتی کھیل جو پنجابی لوک سبھا میں پنجاب کے لوک کھیلوں کی حیثیت سے جانے جاتے ہیں ، دیہاتوں میں بچوں سے لے کر بزرگوں تک کے بیچ کھیلے جاتے ہیں۔ کھیل کھیلنے کے لیے زیادہ شوق اور جذبہ بچپن میں ہی ہوتا ہے۔ چھوٹی عمر کے لڑکے لڑکیاں اکٹھے کھیلتے ہیں۔ کھیلوں سے بچوں کی عقلی صلاحیتوں میں اضافہ ہوتا ہے۔ عمر بڑھنے کے ساتھ ساتھ لڑکوں اور لڑکیوں کے اکٹھ میں فرق آجاتا ہے اسی طرح ان کے کھیل بھی الگ الگ ہو جاتے ہیں۔ ان کھیلوں کو تفریح کے لیے کھیلا جاتا ہے۔ لڑکوں کے کھیل سخت جانی، قوت اور طاقت کا مظاہرہ اور برداشت کا عکاس ہوتے ہیں۔ جبکہ لڑکیوں کے کھیل نرم، کومل اور نسوانی ہوتے ہیں۔کھیلنے کے لیے سوٹی،پتھر، رسا، ڈنڈا، پلاسٹک، لکڑی کا کوئی ٹکڑا، گول قسم کی کوئی چیز کاغذ وغیرہ جیسی اشیاء کا استعمال کیا جاتا ہے۔ 

پنجاب کے مشہور دیہاتی کھیل :

لڑکوں کے کھیل

* باندر کلا
* گلی ڈنڈا
* کھدو کھونڈی
* کاواں گھوڑی
* شکر بھجی
* کڑکالھا لکڑ
* بنٹے (گولیاں)
* پٹھو گرم
* ڈنڈا ڈک
* ڈھکلی

لڑکیوں کے کھیل

* گیٹے(روڑے)
* گڈیاں پٹولے
* گڑیا گڈے کی شادی
* سٹاپو(پیچو)
* تھال
* پینگ

لڑکوں اور لڑکیوں کے کھیل

* وانجھو
* کالا کجا پھوکدا
* چھپن چھپائی
* لکڑ لوہا
* اوچ نیچ
* چور سپاہی
* کلی جوٹا
* پیل چوٹ
* خان گھوڑی
* ربّ دی کُھتی
* راجے دی بکری

حوالہ جات
---------

1. ↑  ڈاکٹر بھپندر سنگھ خیرا ڈاکٹر سرجیت سنگھ (2010-2012)۔ "لوکدھارا دی بھومکا"۔ پبلیکیشن بیورو پنجابی یونیورسٹی پٹیالہ۔ صفحہ: 76–77  تحقق من التاريخ في: `|access-date=` (معاونت); مفقود أو فارغ `|url=` (معاونت); `|access-date=` بحاجة لـ `|url=` (معاونت)
**ازالۃ الخفاء عن خلافۃ الخلفاء** شاہ ولی اللہ محدث دہلوی کی کتاب ہے۔ اصل کتاب فارسی زبان میں ہے

مصنف
----

 تفصیلی مضمون کے لیے **شاہ ولی اللہ** ملاحظہ کریں۔
نام قطب الدین عرف ولی اللہ بن عبد الرحیم بن الشہید وجیہ الدین بن معظم بن منصور جو علمی دنیا میں شاہ ولی اللہ محدث دہلوی کے نام سے معروف ہیں۔ آپ کی ولادت 14 شوال 1114ھ / 2 مارچ 1703ء کو ہوئی۔ آپ 26 محرم 1176ھ / 17 اگست 1762ء کو وفات پا گئے۔

کتاب کا موضوع
-------------

شاہ صاحب کے زمانے میں اہل تشیع دہلی اور لکھنؤ کے آس پاس کے علاقوں میں کافی زور پکڑ گئے تھے۔ ان کے جواب میں آپ نے یہ کتاب لکھی۔ شاہ ولی اللہ محدث دہلوی کی اس تصنیف کا موضوع اسلامی ریاست اور اس کا نظام ہے۔ جس میں خلافت راشدہ سے لے کر عمومی اسلامی نظام پر بحث کی گئی ہے۔

کتاب کی تفصیل
-------------

یہ کتاب چار جلدوں پر مشتمل ہے۔ پہلی جلد میں ابوبکر اور عمر فاروق کی خلافت کو قرآنی آیات سے درست ثابت کیا گیا ہے اور خلافت عامہ اور خاصہ پر بحث کی گئی ہے۔ دوسری جلد میں احادیث نبوی سے استدلال کیا گیا ہے کہ شیخن کی خلافت، پیشن گوئیاں نقل کی گئی ہیں۔ تیسری جلد میں عمر کے فیصلے جو انھوں نے اپنے زمانہ خلافت میں صادر فرمائے، لکھے گئے ہیں۔ ان کا اردو ترجمہ ہو چکا ہے۔
معراج محمد بارق کتاب کے اردو ترجمہ پر تبصرہ کرتے ہوئے لکھتے ہیں : "علمائے امت نے خلافت کے موضوع پر اور خلفاء راشدین کے فضائل و مناقب میں بے شمار کتابیں تالیف کیں۔۔۔۔ منجملہ ان کے شاہ ولی اللہ دہلوی کی ازالۃ الخفاء ہے۔ جو اپنے موضوع پر بے مثال اور لاثانی کتاب ہے۔ خلافتِ راشدہ کی حقانیت اور تفضیلِ شیخین کا دلائلِ عقلیہ اور نقلیہ سے اثبات جن عجیب و غریب انداز سے فرمایا ہے وہ محیرالعقول ہے۔ "

ضخامت اور زبان
--------------

یہ کتاب دو ہزار سے زائد صفحات پر مشتمل ہے اور فارسی زبان میں لکھی گئی ہے۔

تراجم
-----

اس کتاب کا عربی زبان میں ترجمہ محمد بشیر سیالکوٹی مدیر دارالعلم، اسلام آباد نے 2013ء میں مکمل کیا ہے۔ یہ مئی 2016ء میں دارالعلم آبپارہ مارکیٹ اسلام آباد سے شائع ہوا۔

اردو زبان میں اس کا ترجمہ عبد الشکور فاروقی مجددی اور اشتیاق احمد قاسمی نے کیا ہے جو قدیمی کتب خانہ آرام باغ کراچی سے شائع ہوا۔

حوالہ جات
---------

1. ↑  ازالۃ الخفاءعن خلافۃ الخلفاء، شاہ ولی اللہ محدث دہلوی، قدیمی کتب خانہ آرام باغ کراچی
**شداد بن عاد** کا ذکر مؤرخین نے حضرت ہودؑ کے ساتھ کیا ہے چونکہ وہ بھی قوم عاد سے تھا۔ اور قوم عاد ہی کی طرف حضرت ہودؑ کو بھیجا گیا تھا۔ جیسا کہ طبقات ناصری میں ہے۔ کہ شداد ایک سرکش آدمی تھا جس کا نسب یہ ہے۔ شداد بن عاد بن عوص بن ارم بن سام بن نوحؑ ۔
عاد کے دو بیٹے شداد و شدید تھے۔ وہ دونوں بادشاہ بنے اور سب پر غالب آ گئے پھر شدید مر گیا۔ اور تمام حکومت شداد کو مل گئی۔ وہ دنیا کا بادشاہ ہوا۔ اس زمانہ کے بادشاہ اس کے ماتحت ہو گئے۔ اس نے جنت کا ذکر سنا۔ تو کہنے لگا میں ایسی جنت بناتا ہوں۔ اس نے عدن کے کسی صحرا میں ارم شہر تین سو سال میں بنوایا۔ اس کی عمر نو سو سال تھی۔ یہ بہت بڑا شہر تھا۔ اس کے مکانات سونے چاندی کے بنے تھے۔ اور زبر جدویا قوت کے ستون عما رات کے اندر دیے گئے۔ اس میں قسم قسم کے درخت اور نہریں بھی تھیں۔ جب اس کی تعمیر مکمل ہو چکی تو وہ اہل مملکت کو لے کر اس کی طرف چل دیا۔ جب ایک دن رات کا سفر رہ گیا۔ تو اللہ تعالیٰ نے ان پر آسمان سے چیخ بھیج کر ہلاک کر دیا۔

حوالہ جات
---------

1. ↑  معجم البلدان،مؤلف: شہاب الدين ابو عبد الله رومي حموی،ناشر: دار صادر، بيروت
2. ↑  العظمۃمؤلف: ابو محمد عبد الله الأنصاری المعروف ابو الشيخ الاصفہانی ناشر: دار العاصمہ- الرياض
**الجوہرہ بنت ابراہیم آل ابراہیم** فہد بن عبدالعزیز آل سعود کی شریک حیات میں سے ایک ہیں جنھوں نے 1982ء سے 2005ء کے درمیان میں سعودی عرب پر حکومت کی اور الجوہرہ شہزادہ عبدالعزیز کی والدہ تھیں۔الجوہرہ الابراہیم نے اپنے پہلے شوہر سے طلاق لے کر فہد بن عبدالعزیز آل سعود سے شادی کی۔ وہ ان کی چوتھی اور پسندیدہ شریک حیات بن گئیں۔ ان کا ایک بیٹا شہزادہ عبدالعزیز تھا جو شاہ فہد کا سب سے چھوٹا بچہ ہے۔

پس منظر
-------

الجوہرہ الابراہیم ایک امیر تاجر آل ابراہیم خاندان کی رکن ہیں۔ ان کے بھائی تاجر ہیں جن میں ولید بن ابراہیم بھی شامل ہیں۔  ان کی ایک بہن مہا الابراہیم کی شادی سابق نائب وزیر دفاع و ہوا بازی شہزادہ عبدالرحمن سے ہوئی تھی۔ ایک اور بہن، معہدی الابراہیم کی شادی سابق سعودی وزیر برائے اعلیٰ تعلیم،  خالد الانگاری سے ہوئی ہے۔

ذاتی زندگی
----------

الجوہرہ الابراہیم نے اپنے پہلے شوہر سے طلاق لے کر فہد بن عبدالعزیز آل سعود سے شادی کی۔ وہ ان کی چوتھی اور پسندیدہ شریک حیات بن گئیں۔ ان کا ایک بیٹا شہزادہ عبدالعزیز تھا جو شاہ فہد کا سب سے چھوٹا بچہ ہے۔

1995ء میں شاہ فہد کو فالج کا دورہ پڑنے کے بعد، اپنی صلاحیت کو محدود کرتے ہوئے، وہ ان پر انحصار کرنے لگے، جنھوں نے عوامی امور سمیت تمام معاملات میں ان کی مدد کی۔ ان کی طرف سے ان کی عظمت نے ان کے بھائیوں کو بااثر تاجر بننے کا موقع فراہم کیا، جن سے شاہی حلقوں میں حسد اور باتیں شروع ہوئیں۔

بعد کی زندگی
------------

اگست 2005ء میں فہد بن عبدالعزیز آل سعود کی موت کے بعد، الجوہرہ الابراہیم خاندان کے ایک بااثر اور قابل احترام رکن کے طور پر رہیں اور شاہی خاندان کے بزرگ افراد، خاص طور پر شاہ فہد کے مکمل بھائیوں - سدیری سبعہ کے ساتھ قریبی تعلقات تھے۔  یہ حقیقت کہ وہ عبداللہ بن عبدالعزیز آل سعود کے ساتھ جنوری 2007ء میں امیر جابر الاحمد الصباح کی وفات پر اہل خانہ سے تعزیت کے لیے کویت گئی تھیں، ان کے مسلسل اثر و رسوخ کی علامت سمجھا جاتا تھا۔ 

سلمان بن عبدالعزیز آل سعود کے اقتدار میں آنے اور ان کے بیٹے محمد بن سلمان آل سعود کے ولی عہد بننے کے بعد، انھوں نے الجواہرہ کو اپنا محل خالی کر دیا۔

حوالہ جات
---------

1. ↑   — اخذ شدہ بتاریخ: 28 اپریل 2020
2. ↑  "Shaykh Mohammed bin Zayed on Al Arabiya"۔ Wikileaks۔ 17 دسمبر 2003۔ 18 جون 2013 میں اصل سے آرکائیو شدہ۔ اخذ شدہ بتاریخ 9 فروری 2013  تحقق من التاريخ في: `|access-date=, |date=, |archive-date=` (معاونت)
3. ↑  "HH Princess Al-Jawhara bint Ibrahim"۔ King Abdulaziz University۔ 2010۔ اخذ شدہ بتاریخ 14 مئی 2012  تحقق من التاريخ في: `|access-date=` (معاونت)
4. 1 2  Talal Kapoor (1 فروری 2007)۔ "A Royal Holiday in Spain (part two)"۔ Datarabia۔ اخذ شدہ بتاریخ 11 مئی 2012  تحقق من التاريخ في: `|access-date=, |date=` (معاونت)
5. ↑  Profile of a Prince: Promise and Peril in Mohammed bin Salman’s Vision 2030، Karen Elliott House, اپریل 2019, Belfer Center for Science and International Affairs
**D 94**، **جسے شاہ سلمان بن عبد العزیز السعود سٹریٹ،** **جمیرہ روڈ** یا **جمیرہ بیچ روڈ** کے نام سے بھی جانا جاتا ہے اور اس سے قبل السفوہ روڈ، دبئی، متحدہ عرب امارات کی ایک سڑک ہے۔ یہ سڑک خلیج فارس کے ساتھ دبئی کے ساحل کے متوازی چلتی ہے اور E 11 (شیخ زید روڈ) کے ساتھ ساتھ جمیرہ کے ذیلی علاقوں (جمیرہ 1، 2 اور 3) کو جوڑتی ہے۔ ایک بار جب یہ السفوہ کے علاقے میں داخل ہوتی ہے، D 94 **شاہ سلمان بن عبد العزیز السعود اسٹریٹ** کے نام سے جانی جاتی ہے۔ یہ دبئی میری ٹائم سٹی اور دبئی ڈرائی ڈاکس کے قریب سے نکلتی ہے۔ اور جمیرہ بیچ ریزیڈنس کے بعد جنوب کی طرف مڑ کر شیخ زید روڈ کے ساتھ ضم ہو جاتی ہے۔

D 94 کے ساتھ اہم مقامات میں دبئی ڈرائی ڈاکس، جمیرہ جامع مسجد، مرکاٹو مال، دبئی چڑیا گھر، جمیرہ بیچ ہوٹل، وائلڈ وادی واٹر پارک، برج العرب، مدینات جمیرہ اور پام جمیرہ شامل ہیں۔

سڑک کا جمیرہ حصہ سنہ 2000ء کی دہائی کے اوائل میں خوبصورتی اور توسیعی منصوبے سے گذرا جس نے سڑک کی دونوں سمتوں پر ایک اور لین کا اضافہ کیا۔ اور سڑکوں پر ہریالی اور بیریر میں اضافہ کیا۔

الجمیرہ اور ام سقیم کو دبئی میٹرو کے بقیہ نیٹ ورک کے ساتھ جوڑنے کے لیے السفوۃ ٹرام وے اس راستے پر بنایا جا رہا ہے۔

اس سڑک کا نام ستمبر 2016ء میں **السفوہ روڈ** سے **شاہ سلمان بن عبد العزیز آل سعود اسٹریٹ کر** دیا گیا ہے جو سعودی عرب کے بادشاہ سلمان کی عرب دنیا میں وسیع خدمات کے اعتراف میں کیا گیا ہے۔
**بنگ بھومی**،**بنگا زمین**، **بنگال آرمی**، وغیرہ، جن کا مقصد بنگلہ دیش میں ایک الگ ہندو ریاست بنانا ہے۔ یہ لوگ جنوب مغرب میں ایک علیحدگی پسند تحریک کے علمبردار کے طور پر جانے جاتے ہیں. تحریک کھلے عام یہ ہندو جمہوریہ بنگا زمین کی کی آزادی کا اعلان کیا جب میں 4th فروری 2003 کو دوبارہ فعال ہو گیا۔

پرچم
----

مجوزہ بنگا زمین ریاست کا پرچم ایک تہائی سبز رنگ اور دو تہائی زعفرانی رنگ پر مشتمل ہے۔ زعفران حصہ کے وسط میں سورج کی علامت ایک سفید گولائی کی شکل میں ہے۔ اگرچہ معانی کی وضاحت نہیں کی گئی ہے، ایک عام تاثر یہ کیا جا سکتا ہے کہ سبز حصہ بصورت دیگر ہندو ریاست میں مسلم اقلیت کی نمائندگی ہے، جیساکہ پرچم پاکستان مسلمان اقلیتوں کے لیے ایک الگ تشکیل کردہ ملک کے طور پر کرتا ہے۔ مجوزہ قومی پرچم کے دوسرے میں سبز دائرے کے ساتھ زعفران رنگ کے دائرے (خوبصورتی اور خوش حالی کی علامت) زعفران دائرے میں دیکھا جا سکتا ہے۔ علیحدگی کا قومی ترانہ شاعر دویجندرلال رے کے ایک گیت پر مشتمل ہے۔ بول: *دھنا کی دھنا پشپے بارہ۔.. اے باسُندرھرا* ( "فصلوں اور پھولوں سے بھرا ہوئی ہماری یہ زمین").

تنازعات
-------

اگرچہ کوئی تشدد اب تک ان گروہوں کی طرف سے ہونے کی رپورٹ درج نہیں کی گئی ہے، بنگلہ دیش کی حکومت اس تحریک کی نوعیت سے فکر مند رہی ہے۔

حوالہ جات
---------

|  |  |
| --- | --- |
|  | ویکی ذخائر پر **Bangabhumi** سے متعلق سمعی و بصری مواد ملاحظہ کریں۔ |


1. 1 2  Bangladesh alleges 'separatist plot', BBC, December 22, 2001
2. ↑  Banerjee Alok, "Hindu republic 'born' in Bangladesh" آرکائیو شدہ (Date missing) بذریعہ articles.timesofindia.indiatimes.com (Error: unknown archive URL) ٹائمز آف انڈیا, February 4, 2003
3. ↑  Mohamad Abedin۔ "RAW and Bangladesh"
**کرونا وجے کمار جین**  انڈیا کی خاتون کرکٹ کھلاڑی ہیں۔ کروجین کا پورا نام کرونا وجے کمار جین ہے۔ کروجین بنگلور،انڈیا میں 9 ستمبر 1985ء کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور وکٹ کیپر گیند باز ہیں۔ انھوں نے بین الاقوامی سطح پر مجموعی طور پر9 ٹی ٹوئنٹی اور 44 ون ڈے میچ کھیلے۔

### ون ڈے کیریئر

کروجین نے پہلا بین الاقوامی ون ڈے میچ ویسٹ انڈیز کے خلاف سن 2004ء میں کھیلا۔ انھوں نے 29.02 کی اوسط سے کل 987 رنز بنائے جس میں سب سے زیادہ 103کا اسکور بھی شامل ہے۔ وہ 9 نصف سنچری کرنے میں کامیاب رہیں۔ انھوں نے کل – گیندیں پھینکیں اور –وکٹیں حاصل کیں۔ ان کی باؤلنگ کی اوسط–رہی جس میں – پانچ وکٹیں بھی شامل ہیں۔کروجین 32 کیچ پکڑنے میں کامیاب رہیں۔ انھوں نے چھوٹی عمر میں مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں اور فرسٹ کلاس کرکٹ بھی کھیلی۔

### ٹی ٹونٹی کیریئر

کروجین نے پہلا بین الاقوامی ٹی ٹوئنٹی میچ سری لنکا کے خلاف سن 2014ء میں کھیلا۔ ون ڈے کے مقابلے میں کروجین نے بہت ٹی ٹوئنٹی میچ کھیلے ہیں۔ انھوں نے کل 9 رنز بنائے جس میں سب سے زیادہ 4 کا اسکور بھی شامل ہے۔کروجین نے ٹی ٹوئنٹی میں چار کیچ پکڑے ہیں۔

حوالہ جات
---------

1. ↑  "کروجین"۔ cricinfo۔ 27 مارچ 2021  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی"۔ کرک انفو۔ 25 مارچ 2021  تحقق من التاريخ في: `|date=` (معاونت)
**اسلم ریاض حسین** ( ت 1924– 10 مارچ 2004)  ایک سابق پاکستانی قانون دان اور پہلے محتسب تھے جنھوں نے 1976 سے 1978 تک لاہور ہائی کورٹ کے 28 ویں چیف جسٹس کے طور پر خدمات انجام دیں،   اور جولائی 1977 سے ستمبر 1978 تک پنجاب کے 20ویں گورنر رہے۔  1978 میں، وہ سپریم کورٹ آف پاکستان کے جج کے طور پر مقرر ہوئے اور ذوالفقار علی بھٹو کی پھانسی کے ذمہ دار 11 رکنی بینچ میں سے ایک تھے۔

زندگی
-----

وہ تصدق حسین کے ہاں پیدا ہوئے جو ایک شاعر اور صوبہ پنجاب کے اسسٹنٹ ایڈووکیٹ جنرل تھے۔ ان کی والدہ، بیگم سلمیٰ تصدق حسین ایک سیاسی کارکن تھیں اور ان دو خواتین میں سے ایک تھیں جو 1946 کے بھارتی صوبائی انتخابات میں آل انڈیا مسلم لیگ کے ٹکٹ پر پنجاب قانون ساز اسمبلی کے لیے منتخب ہوئیں۔

انھوں نے سنٹرل ماڈل سکول سے تعلیم حاصل کی اور بعد میں گورنمنٹ کالج لاہور چلے گئے۔  جسٹس جاوید اقبال کے ہم جماعت کی حیثیت سے وہ محمد اقبال سے کئی بار ملے۔ بعد میں وہ لندن چلے گئے جہاں انھوں نے 1958 میں لنکنز ان سے اپنا قانونی پیشہ حاصل کیا۔

1962 میں انھوں نے اسسٹنٹ ایڈووکیٹ جنرل کے طور پر خدمات انجام دیں یہاں تک کہ انھیں 1969 میں مغربی پاکستان کا ایڈیشنل ایڈووکیٹ جنرل مقرر کیا گیا اور 1970 میں مغربی پاکستان ہائی کورٹ کے جج کے طور پر تعینات ہونے کے ایک سال بعد۔

جب محمد ضیاء الحق نے فوجی بغاوت کا اعلان کیا تو انھیں پنجاب کا گورنر بھی مقرر کیا گیا۔ 

ان کا انتقال 10 مارچ 2004 کو لاہور، پاکستان میں ہوا۔ وہ اپنے خاندانی قبرستان شادمان کالونی، گلبرگ، لاہور میں آسودۂ خاک ہیں۔

حوالہ جات
---------

1. ↑  "Former justice Aslam Riaz passes away"۔ Brecorder۔ 2004-03-11۔ اخذ شدہ بتاریخ 29 اگست 2021
2. 1 2  "Our Governors"۔ Punjab Portal۔ 2021-06-03۔ 03 جون 2021 میں اصل سے آرکائیو شدہ۔ اخذ شدہ بتاریخ 29 اگست 2021
3. ↑  "Former Chief Justices"۔ Lahore High Court۔ 2020-08-08۔ 08 اگست 2020 میں اصل سے آرکائیو شدہ۔ اخذ شدہ بتاریخ 29 اگست 2021
4. 1 2 3  "LAHORE: Justice Aslam Riaz passes away"۔ DAWN.COM۔ 2004-03-11۔ اخذ شدہ بتاریخ 29 اگست 2021
**امل مرشد ابو منصور** ( 1950ء - 31 اکتوبر 2018ء) ایک فلسطینی-اردنی مصنف اور انگریزی سے عربی میں مترجم تھی جس نے تعلیم، ریاضی، سائنس فکشن اور سائنس کی انواع پر توجہ مرکوز کی۔ وہ اس سے قبل کویت کریڈٹ اینڈ سیونگ بینک کے لیے کام کر چکی تھیں اور عمان میں مقبوضہ زمینی امور کے ایگزیکٹو آفس کی لائبریری کی سیکرٹری تھیں۔

ا و ع ر ع و ر و ر ع و ر

ابتدائی زندگی اور کیریئر
------------------------

امل منصور 1950ء میں سویکا میں پیدا ہوئی جو فلسطین کی طولکرم میونسپلٹی میں واقع ہے۔  وہ تجارتی کارکن مرشد ابو صلاح کی بیٹی تھیں۔ منصور نے الاسمائی اسکول میں پڑھائے جانے سے پہلے تلکرم پرائمری سکول میں تعلیم حاصل کی اور مغربی کنارے میں لڑکیوں کے لیے العدویہ سیکنڈری سکول میں اپنی ثانوی تعلیم مکمل کی۔ اس نے انگریزی زبان اور ادب میں بیچلر آف آرٹس کی ڈگری حاصل کی۔  منصور نے پہلی بار بچوں کے ادب میں دلچسپی پیدا کی جب اسے اس کے اسکول ٹیچر نے نو سال کی عمر میں مقامی میونسپل لائبریری جانے کے لیے لے گئے۔  1967ء سے 1974ء تک منصور نے کویت کریڈٹ اینڈ سیونگ بینک کے لیے کام کیا،  اردن جانے سے پہلے اور عمان میں رہائش اختیار کی۔  اس طرح وہ 1975ء اور 1977ء کے درمیان ایگزیکٹیو آفس برائے مقبوضہ زمینی امور کی لائبریری کی سیکرٹری بن گئیں   منصور 1977ء اور 1987ء کے درمیان عراق کے کلچر ہاؤس چلڈرن میں ملازمت کرنے کے لیے بغداد منتقل ہو گیا ۔ وہ بچوں کے رسالے *المزمر* ، *مائی میگزین* اور *سائنس اینڈ ٹیکنالوجی* کی ایڈیٹنگ میں معاون تھیں۔

ذاتی زندگی
----------

ستمبر 2018 ءمیں ان کی وفات تک فلسطینی شاعر اور مصنف خیری منصور سے ان کی شادی ہوئی تھی۔ ان کے 2بچے تھے۔

قتل
---

31 اکتوبر 2018ء کی صبح رشید کے مغربی عمان کے مضافاتی علاقے میں منصور کے گھر میں مصنف کو اس وقت قتل کر دیا گیا جب اسے یوگنڈا کی ایک نوکرانی نے مبینہ طور پر 8بار چھرا گھونپا جس کے ساتھ وہ 13 سال سے ملازمت کر رہی تھی۔ نوکرانی نے گھر کے اندر سے منصور کا کچھ سامان چرا لیا اور اس کے بعد اردن سے فرار ہونے کی کوشش کی لیکن جب کوئین عالیہ انٹرنیشنل ایئرپورٹ پر پاسپورٹ افسران کو اس کے بیٹے کے ہاتھوں مصنف کے قتل کا علم ہوا تو اسے گرفتار کر لیا گیا۔  اسے اردن چھوڑنے سے روک دیا گیا اور منصور کے قتل کی تحقیقات شروع کر دی گئیں۔  عقید نے مجرم کی شناخت کی میڈیا کوریج کے ساتھ ساتھ منصور کے قتل کی اخباری سرخیوں کا بھی مشاہدہ کیا۔ 



1. 1 2 3  "أمل منصور" [Amal Mansour] (بزبان عربی)۔ Ministry Of Culture۔ 15 دسمبر 2019 میں اصل سے آرکائیو شدہ۔ اخذ شدہ بتاریخ 16 مئی 2021  الوسيط `|url-status=` تم تجاهله (معاونت)
2. 1 2
3. 1 2 3
4. 1 2
5. ↑
احمت عبدالعزیز کا بنایا ہوا محمد اسد ملک کا سکیچ (2015). 
**محمد اسد ملک** پاکستان سے تعلق رکھنے والے سابق ہاکی اولمپیئن و سابق کپتان قومی ہاکی ٹیم تھے.

پیدائش
------

30 اکتوبر 1941ء کو پیدا ہوئے۔

عملی زندگی
----------

اسد ملک پاکستان ہاکی ٹیم کا حصہ رہے. وہ ٹوکیو اولمپکس 1964ء میں نقرئی تمغا، میکسیکو اولمپکس 1968ء میں طلائی تمغا، میونخ اولمپکس 1972ء میں نقرئی تمعہ، جکارتہ کے ایشین گیمز 1962ء میں طلائی تمغا، بنکاک میں ہونے والے ایشین گیمز 1966ء میں نقرئی تمغا اور بنکاک میں ہونے والے ایشین گیمز 1970ء میں طلائی تمغا جیتنے والی پاکستان ہاکی ٹیم کا حصہ تھے۔

اسد ملک نے نے اپنے بین الاقوامی کریئر کا آغاز دسمبر 1961ء میں ملائیشیا کے خلاف کھیلتے ہوئے کیا تھا۔ 1961ء سے 1972ء تک انھوں نے 121 بین الاقوامی میچوں میں 41 گول کیے۔

جب پاکستان نے 1971ء میں اولین ہاکی ورلڈ کپ جیتا تو اس وقت وہ ٹیم کے نائب کپتان تھے۔

محمد اسد ملک پاکستان کے پہلے کھلاڑی تھے جن کی تصویر ڈاک ٹکٹوں کی زینت بنی۔ 1968ء کے میکسیکو سٹی اولمپکس میں پاکستان ہاکی ٹیم کی طرف سے میں طلائی تمغا جیتنے کے بعد ایک روپے مالیت کا خصوصی ڈاک ٹکٹ جاری کیا تھا جس پر اسد ملک کی کھیلتے ہوئے تصویر تھی.

حکومت پاکستان نے 14 اگست 1969ء کو انھیں صدارتی تمغا برائے حسنِ کارکردگی عطا کیا. 

وہ 1968ء میں میکسیکو اولمپکس جیتنے والی پاکستانی ٹیم کے بھی نائب کپتان تھے۔ ان مقابلوں میں ان کی کارکردگی قابل ذکر رہی تھی۔ انھوں نے پانچ گول کیے جو رشید جونیئر کے سات اور تنویر ڈار کے چھ گولوں کے بعد تیسرے نمبر پر تھے۔ لیکن سب سے اہم بات یہ ہے کہ آسٹریلیا کے خلاف فائنل میچ میں پاکستان انہی کے ریورس فلک گول کے ذریعے اولمپک چیمپیئن بنا تھا۔

14 فروری 1966ء کو جب جنرل موسٰی نے کراچی کے ہاکی کلب آف پاکستان اسٹیڈیم کا افتتاح کیا تو اس موقع پر کھیلے گئے میچ میں اسد ملک نے ہی کراچی کمبائنڈ کی طرف سے پاکستان ریسٹ الیون کے خلاف فیصلہ کن گول کیا تھا۔

1972ء کے میونخ اولمپکس میں وہ پاکستانی ہاکی ٹیم کے کپتان تھے۔ مغربی جرمنی کے خلاف فائنل میں پاکستانی ٹیم کو امپائرنگ سے بڑی شکایت رہی اور فائنل ہارنے کے بعد پاکستانی کھلاڑیوں نے تمغے لیتے وقت نامناسب انداز اختیار کیا. اس پر انٹرنیشنل ہاکی فیڈریشن نے اسد ملک اور دیگر 12 کھلاڑیوں پر تاحیات پابندی عائد کر دی۔

اسد ملک اس کے بعد دوبارہ پاکستان کی طرف سے نہیں کھیلے۔

اسد ملک ایشیائی اور ورلڈ الیون میں بھی شامل رہے۔ وہ پاکستان اے ہاکی ٹیم کے کوچ اور انڈر 19 ٹیم کے منیجر بھی رہے۔

ہاکی فیملی
----------

اسد ملک کا تعلق ایک ہاکی فیملی سے تھا۔ ان کے چھوٹے بھائی اولمپئین سعید انور کے علاوہ بھتیجے انجم سعید اور نعیم امجد بھی اولمپکس میں پاکستان کی نمائندگی کر چکے ہیں۔ یہ پاکستان کی واحد فیملی ہے جس کے چار افراد نے اولمپکس میں پاکستنان کی نمائندگی کر رکھی ہے.

وفات
----

27 جولائی 2020ء کو اسد ملک اپنی بیٹی کے ساتھ موٹر سائیکل پر بازار جا رہے تھے کہ فیض پور انٹرچینج لاہور حادثہ پیش آ گیا جس پر اسد ملک موقع پر ہی جاں بحق ہو گئے جبکہ ان کی بیٹی جو شدید زخمی ہو گئی تھی انھیں علاج کے لیے میو ہسپتال لاہور بھجوا دیا گیا تاہم بعد ازاں ان کی بیٹی کو میو ہسپتال سے شالامار ہسپتال منتقل کر دیا گیا۔ اسد ملک کی نماز جنازہ اگلے روز منگل کو بعد نماز ظہر جناح پارک شیخوپورہ میں ادا کی گئی،

حوالہ جات
---------

1. ↑
2. ↑
3. ↑
4. ↑
5. ↑
6. ↑

حوالہ جات
بیگم سمرو افرادِ خاندان کے ہمراہ - (1820ء)**بیگم سمرو** یا **جوآنا نوبیلز سومرے** (انگریزی: **Joanna Nobilis Sombre**) یا **فرزانہ زیب النساء** (پیدائش: 1746ء — وفات: 27 جنوری 1836ء) میرٹھ ضلع میں واقع ایک چھوٹی ریاست سردھنہ کی حکمران تھیں۔بیگم سمرو متحدہ ہندوستان میں پہلی کیتھولک اور انتہائی امیرترین خاتون حکمران تھیں۔

سوانح
-----

بیگم سمرو معمولی قد کی حامل اور غیر معمولی صلاحیتوں کے ساتھ ایک نمایاں شخصیت کے طور پر برطانوی راج کے ابتدائی ادوار میں تاریخ ہندوستان پر نمایاں ہونے والے حکمرانوں میں سے ایک تھیں۔ بیگم کی ابتدائی زندگی سے متعلق حقائق بہت کم دستیاب ہوئے ہیں، لیکن وہ اندازہً 1746ء میں میرٹھ کے ایک قصبہ کوٹانا میں پیدا ہوئیں۔ اُن کے آبا و اجداد کشمیری تھے۔ نوعمری میں بیگم کی شادی ایسٹ انڈیا کمپنی کے ایک فوجی والٹر رینہارٹ سومرے سے ہو گئی جس کا تعلق لکسمبرگ سے تھا اور وہ ایسٹ انڈیا کمپنی کے توسط سے برطانوی مقبوضات میں مسیحیت کے فروغ کی خاطر مشنری انتظامات پر تعینات تھا۔ بیگم کی ابتدائی زندگی میں وہ ناچ لڑکی کہلائی جاتی تھیں اور اِس رقص شاہانہ سے وہ ایسٹ انڈیا کمپنی کے افسران کی دعوتوں میں مدعو کی جاتی رہیں۔

ازدواجی زندگی
-------------

تقریباً 14 سال کی عمر میں بیگم کی شادی 45 سالہسومرے سے ہو گئی اور اِس شادی کے بعد اُنہیں فرزانہ زیب النساء کے لقب سے پکارا جانے لگا۔ ایسٹ انڈیا کمپنی کے افسران اُنہیں بیگم سمرو کے نام سے پکارا کرتے تھے۔سومرے لکھنؤ سے روہیل کھنڈ (بریلی کے قریبی علاقوں میں)، پھر آگرہ، ڈیگ، بھرت پور اور پھر دوآبے کے علاقے میں مقیم رہا۔ بیگم اپنے شوہر سومرے کی اِن تمام علاقوں میں سیاسی و انتظامی مدد بھی کرتی رہی۔ 1793ء میں ایک اور فرانسیسی مسیحی مبلغ جارج تھامس کے بیگم سے قریبی روابط پر یہ افواہ پھیل گئی کہ بیگم نے فرانسیسی مبلغ لے ویسالت سے شادی کرلی ہے، اِس پر سومرے نے سردھنہ کی طرف پیش قدمی کی مگر بیگم لے ویسالت کے ساتھ شب میں سردھنہ سے فرار ہوئیں۔ لے ویسالت اور بیگم نے خودکشی کرنا چاہی، لے ویسالت نے خود کو گولی مار کر خودکشی کرلی اور بیگم نے خود چھلانگ لگا کر خودکشی کرنا چاہی مگر جان بچ گئی۔ 1802ء میں لارڈ لیک نے بیگم سے ملاقات کی اور اُنہیں اُن کی جاگیر پر بحال کر دیا۔

سیاسی خدوخال
------------

بیگم محض ساڑھے چار فٹ کا قد ہونے کے باوجود ایک شاہی دستار سر پر باندھتی تھیں اور گھوڑے پر سوار فوجی دستوں کی قیادت کرتی تھیں۔ اِنہی دِنوں میں یہ افواہ عام ہو گئی تھی کہ بیگم کی نظر جس جانب یا جس مقام پر پڑتی ہے وہ مقام یا علاقہ غارت گری کے سبب تباہ ہوجاتا ہے۔ بیگم کے دستوں نے 23 ستمبر 1803ء کو مرہٹوں کو جنگ آسائے میں بھاگ جانے پر اُن علاقوں کا قبضہ کرنے میں مدد دی اور وہ اُن تمام علاقوں پر حاکم بن گئی۔

مزید دیکھیے
-----------

* والٹر رینہارٹ سومرے

حوالہ جات
---------

1. ↑  بنام: Begum Samru — ایس ای ایل آئی بی آر:  — اخذ شدہ بتاریخ: 9 اکتوبر 2017

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 6003375
* ایل سی سی این: n82056508
* آئی ایس این آئی: 0000 0000 7261 415X
* جی این ڈی: 129149721
* SELIBR: 378736
* این کے سی: xx0107262

 |

<link rel="mw:PageProp/Category" href="./زمرہ:1753ء\_کی\_پیدائشیں" />
**یاسر علی** (پیدائش: 15 اکتوبر 1985ء حضرو) ایک پاکستانی سابق کرکٹ کھلاڑی ہے جس نے 2003ء میں پاکستان کی قومی کرکٹ ٹیم کے لیے اپنا واحد ٹیسٹ کرکٹ میچ کھیلا۔ وہ دائیں ہاتھ کے بلے باز اور دائیں ہاتھ کے درمیانے فاسٹ باؤلر تھے جنھوں نے 19 سال کی عمر میں بنگلہ دیش کے خلاف اپنے ملک کے لیے ایک ٹیسٹ میچ کھیلا ہے۔

### ایک ہی میچ میں فرسٹ کلاس اور ٹیسٹ ڈیبیو

علی کی صلاحیت کا سب سے پہلے اندازہ اس وقت ہوا جب وہ اٹک (چچ) حضرو کے لیے کھیلے۔ اس کے فوراً بعد انھیں پاکستانی کرکٹ اکیڈمی کے ساتھ تربیتی کیمپ کے لیے منتخب کیا گیا، جہاں وہ جنوبی افریقہ کے کامیاب دورے کے لیے گئے۔ اس کے بعد وہ کرکٹ کی تاریخ کے ان مٹھی بھر کھلاڑیوں میں سے ایک بن گئے جنھوں نے ایک ہی میچ میں اپنا فرسٹ کلاس ڈیبیو اور ٹیسٹ ڈیبیو کیا۔تقریباً 140 کلومیٹر فی گھنٹہ کی رفتار سے باؤلنگ کرنے کی صلاحیت رکھنے والے، علی حالیہ برسوں میں پسندیدگی سے باہر ہو گئے ہیں اور انھیں دوبارہ پاکستانی سلیکٹرز سے پہچان حاصل کرنے کے لیے سخت جدوجہد کرنی پڑے گی، تاہم وہ ان کے مستقبل کے بارے میں سوچوں میں ہیں کیونکہ ان کے پاس کرکٹ بورڈ سے ریٹینر معاہدہ ہے۔

### اسٹریس فریکچر انجری سے صحت یاب

اب اسٹریس فریکچر انجری سے مکمل طور پر صحت یاب ہوچکے ہیں، یاسر 2008ء کے لیورپول مقابلے میں آئنز ڈیل کرکٹ کلب کے لیے یوکے میں پروفیشنل لیگ کرکٹ کھیل رہے ہیں۔ آئنز ڈیل کے لیے پیش ہونے کے بعد سے اب انھوں نے چیشائر میں مقیم ایلورتھ کرکٹ کلب کے لیے معاہدہ کیا ہے جہاں وہ نارتھ اسٹافورڈ شائر اور ساؤتھ چیشائر لیگ میں مصروف ہیں۔

مزید دیکھیے
-----------

* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑیوں کی فہرست

حوالہ جات
---------
تحریم علی حمید ایک پاکستانی چائلڈ ماڈل اداکاره

  

240پکسل :تحریم علی حمید240پکسل :تحریم علی حمید
تحریم علی حمید ایک پاکستانی چائلڈ اداکارہ ہے۔  تحریم علی حمید کئی برانڈز کے لیے چائلڈ ماڈل کے طور پر کام کر چکی ہے۔  چائلڈ اداکارہ تحریم علی حمید نے اے آر وائی ڈراما "نیلی زندہ ہے" میں منال اور "ہم کہاں کے سچے تھے "میں مہرین کا کردار ادا کیا۔  تحریم علی حمید سب سے پیاری چائلڈ اداکارہ اور ماڈل ہیں۔ تحریم علی حمید 15 مارچ 2010 کو چترال میں پیدا ہوئیں اور اب ان کی عمر 12 سال ہے۔تحریم علی حمید ایک اسکول جانے والی طالبہ ہیں۔ انھوں نے اپنے شوبز کیرئیر کے ساتھ ساتھ تعلیم بھی جاری رکھی ہے۔

تحریم علی حمید فیملی
--------------------

تحریم علی حمید کا تعلق چترال سے ہے۔  وہ اپنے خاندان کے ساتھ چترال میں رہتی تھی۔  اب، وہ اپنی ماڈلنگ شوٹس اور اداکاری کے منصوبوں کے لیے کراچی میں رہتی ہیں۔

تحریم علی حمید تعلیم
--------------------

تحریم چوتھی جماعت کی طالبہ ہے جو اسکول جاتی ہے اور ساتھ ساتھ اداکاری اور ماڈلنگ بھی کرتی ہے۔

شوبز کیرئیر
-----------

تحریم علی حمید نے اپنے شوبز کیرئیر کا آغاز 2020ء میں ماڈلنگ سے کیا۔

ماڈلنگ
------

تحریم علی حمید 2020ء سے چائلڈ ماڈل کے طور پر مختلف برانڈز کے ساتھ کام کر رہی ہیں۔تحریم نے پاکستان کی مشہور برانڈ کھاڈی برانڈ اور آئیڈیاز از گل احمد، ڈنر اور پاکستان میں کئی دیگر مشہور برانڈز کے ساتھ کام کیا ہے۔

اداکاری
-------

تحریم علی حمید نے 2021ء میں اپنے ڈراما سیریل" نیلی زندہ ہے "سے اداکاری میں قدم رکھا۔  نیلی زندہ ہے چائلڈ اداکارہ تحریم علی کا ڈیبیو ڈراما ہے۔  وہ 2021ء میں سپر ہٹ ناول پر مبنی ڈراما ہم کہاں کے سچے تھے میں مہرین (چائلڈ ایکٹریس) کا کردار ادا کیا۔تحریم علی نے ڈراما سیریل "نیلی زندہ ہے "میں منال کا کردار ادا کیا تھا۔  منال ایک گونگی بہری لڑکی ہے جو اپنے نئے گھر میں شفٹ ہونے پر ایک بھوت نیلی سے ملتی ہے۔جبکہ دوسری ڈرامے میں تحریم علی نے ہم ٹی وی 2021ء کے ڈرامے" ہم کہاں کے سچے تھے" میں چائلڈ مہرین کا کردار ادا کیا اور ان کی اداکاری لاجواب ہے۔

تحریم علی حمید ڈراموں کی فہرست
------------------------------

چائلڈ اداکارہ تحریم علی حمید کے ڈراموں کی مکمل فہرست یہ ہے۔

* نیلی زندہ ہے (2021ء) بطور منال
* ہم کہاں کے سچے تھے (2021ء) بطور مہرین

حوالہ جات
---------

  

1

تحریم علی حمید کا آفیشل انسٹاگرام اکاؤنٹ @tehreem\_ali\_hameed

تحریم علی حمید کا آفیشل فیس بک اکاؤنٹ ہے: https://www.facebook.com/tehreemalihameed/